Дарафей Фіёнік лічыць, а мы з ім пагаджаемся, што для нямногай колькасці беларусаў у Польшчы выдаецца беларускай літаратуры там шмат. Ёсць адносна вялікія выдавецкія цэнтры, ёсць маленькія, ёсць адзінкавыя ініцыятывы, а разам гэта ўтварае прыстойны фонд. Аднак у нашых польскіх землякоў ёсць адна перавага – у суседняй краіне яны нацыянальная меншасць, і праз гэта маюць права на некаторыя грошы з бюджэту. Каб атрымаць пэўную суму на выданне кнігі ці дыска (як і на рэалізацыю іншых культурніцкіх ініцыятыў), ім дастаткова выйграць грант. Калі дзяржава пацвярджае ў пачатку года, што прафінансуе праект, то аўтар ідэі можа быць ледзь не на 100% упэўнены, што грошы будуць.